आज कलेक्टर लेंगे शांति समिति की बैठक
निरीक्षण में 12 शिक्षक मिले गैरहाजिर, थमाया नोटिस
छात्रों को बांटे गए पेन
बीआरसीसी के साथ स्कूलों का निरीक्षण करने पहुंचे एसडीएम
भास्कर संवाददाता | श्योपुर
विजयपुर ब्लॉक के सरकारी स्कूलों का एसडीएम लोकेश कुमार जांगिड़ ने बीआरसीसी के साथ औचक निरीक्षण किया। इस दौरान 12 शिक्षक अनुपस्थित मिले हैं। इस लापरवाही पर सभी को कारण बताओ नोटिस जारी किया गया है।
मिडिल ऊमरीकलां के रामनिवास धाकड़ सहायक अध्यापक, रामअवतार मीणा शाला प्रभारी एवं अध्यापक, प्रावि ऊमरीकलां के गौरीशंकर मीणा सहायक अध्यापक, धर्मवीर भारती सहायक अध्यापक एवं प्रभारी प्रधानाध्यापक, प्रावि खजूरीखुर्द के प्रदीप जाटव संविदा शिक्षक वर्ग-3, अंजू राठौर सहायक अध्यापक को छात्र उपस्थिति कम मिलने तथा शैक्षणिक कार्य मे रूचि नहीं लेने पर नोटिस जारी किए हैं। इसी तरह प्रावि डोंगरपुर के माधव सिंह मीणा संविदा शिक्षक वर्ग 3, मावि चमलवानी की अलका रानी शर्मा सहायक अध्यापक, प्रावि क्षत्रियपुरा की मधु शर्मा सहायक अध्यापक, प्रावि नयागांव के सुरेश मांझी सहायक अध्यापक, लालसिंह बिसेन अध्यापक, महेश प्रताप कौरव अध्यापक को गैर हाजिर मिलने पर नोटिस जारी किए हैं। सभी शिक्षकों को 7 दिन में जवाब प्रस्तुत करने के निर्देश दिए हैं। समाधान कारक जवाब नहीं मिलने पर संबंधितों के खिलाफ अध्यापक संवर्ग नियोजन एवं सेवा की शर्तें नियम 2008 के नियम 8 क तथा संविदा शिक्षकों के विरुद्ध पद से पृथक करने की कार्रवाई की जाएगी।
hin_Deva hin_Deva hin_Deva hin_Deva san_Deva hin_Deva hin_Deva